# **DECIZIA ETAPEI DE ÎNCADRARE**

## Nr. din 27.05.2019

Ca urmare a solicitării de emitere a acordului de mediu adresate de **Comuna Știrbăț**, cu sediul în com. Șerbăuți, judeţul Suceava, înregistrată la APM Suceava cu nr. 4045 din 2.04.2019, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.05.2019, că proiectul **“Construire pod peste pârâul Hulumna în satul Călinești, comuna Șerbăuți\*** propus a fi amplasat în com. Șerbăuți, sat Călinești,jud. Suceava nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului, conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 10, lit. e;

Justificarea investiției

Lucrările propuse au drept scop refacerea podului existent pentru a asigura cerințele funcționale.

Lucrările proiectate

 **Elemente geometrice si constructive**

* Clasa tehnică – V - Stas 4273 / 1983
* Categoria de importanţă – C –normală - HG 766 / 1997.
* Gradul de asigurare în condiţii normale de 5 % - STAS 4068/2–1987;
* clasa „E” de încărcare a podului (A30 – V80);
* În plan orizontal: normal.
* Lungimea totală a podului - L=11,0m;
* H elevaţie=3,27 m mal stang și 3,33 m mal drept;
* Debit calculat pe secţiunea pârâului Hulumna Q1%= 55,0 m3/s;
* Lăţimea carosabilă este de 6,50 m;
* Lățimea trotuarelor este de 2x1,0mp;
* Llăţimea totală a suprastructurii = 8,50 m;
* În plan vertical – pantă longitudinală de -0,5%.
* În profil transversal – sub formă de acoperiş cu panta de 2,5%.

 **Amenajarea terenului** se face prin degajarea amplasamentului de specii abustive, săpături cu excavatorul şi buldozerul pentru accesul utilajelor în albie, îndepărtarea flotanţilor, derocări pentru spaţiu de lucru;

 **Amenajarea albiei** se va realiza mecanizat amonte si aval de traversarea existentă, cu gabioane aval si amonte care se vor continua cu amenajarea unui canal din pamant pe 50,0 m aval si amonte, cu realizarea unei secţiuni trapezoidale cu 11,0 m la bază şi taluzuri de 1:1.

 **Suprastructură pod dalat.**

Podul nou proiectat este dispus normal peste albia pârâului Hulumna cu o deschidere de 11,0 m pe normal. În plan vertical podul este proiectat în rampă cu panta de 0,5% de pe mal stâng pe mal drept.

În profil transversal – sub formă de acoperiş cu panta de 2,5%.

Lumina totală este de Lu = 11,0 m (măsurată între feţele interioare ale două elemente de infrastructură.

Înălţimea sub pod este de 3,33 culee dreapta și 3,27m culele stanga măsurat până sub tablier, iar garda liberă sub pod este de 1,35 m la Q1%=84,0 m3/s.

Latimea carosabilă este de 6,5 m, bordura parapetului în consolă, iar lăţimea totală a suprastructurii este C + 2 T = 6,5+ 2 x 0,75 + 2x0,25= 8,50 m.

 **Amenajare albie amonte şi aval pod**

Amenajările de albie constau în reprofilări şi calibrări ale secţiunii cursului principal al pârâului Hulumna pe 50 m amonte şi aval.

Săpătura, împrăştierea şi nivelarea se va realiza cu buldozerul, adâncimea medie de săpătură fiind de 0,5 m. Volumul de săpătură din aluviunile depuse pe această zonă de corecţie va fi împins spre maluri şi va constitui umplutura din spatele lucrărilor de apărare mal proiectate sau va ridica taluzul în zonele cu taluz mic. Taluzurile vor avea înclinarea de 1:1. Amenajările de albie constau în nivelări ale cursului de apă, aterisat sau afuiat pe alocuri în urma viiturilor din anii trecuţi.

 **Apărări de maluri amonte si aval pod**

– gabioane cu he=3,0 m, pe saltea de gabioane de 4,0 m bilateral (mal drept și mal stâng, aval și amonte)

Pentru protejarea infastructurilor la podul dalat, deoarece albia este neregulată, iar traversarea din aval dispusă pe o zonă de cot a albiei este necesară realizarea unor protecţii la mal, după regularizarea albiei, de tipul gabioanelor din piatră brută pe saltea de gabioane.

- În urma dimensionării secţiunii de scurgere a pârâului Hulumna pe acest sector de traversare s-a determinat o înăţime a gabioanelor de 3,0 m bilateral maluri. Cele trei coşuri vor avea 1x1, 1,5x1 şi 2x1 m în secţiune, iar lungimea cadrelor de câte 5,0 m. Salteaua va avea 4,0 m lăţime aferent gabioanului amplasat pe malul drept si stang si 50 cm grosime. Amplasarea saltelelor se va realiza sub cota talvegului regularizat pe această zonă.

Lungimea apărărilor de mal din gabioane a fost optimizată, astfel:

- amonte pod malul drept si stâng– **L=15,0 ml**, capetele gabionului in aval vor fi in continuarea aripii podului, iar in amonte in continuarea amenajarii canalului de pamant .

- aval pod malul drept si stâng– **L=10,0 ml**, capetele gabionului in aval vor fi in continuarea aripii podului, iar în aval în continuarea amenajarii canalului de pamant .

Înălţimea umpluturilor compactate în spatele gabioanelor şi calibrărilor de albie este cuprinsă între 0,5 – 1,5 m. Lăţimea prismelor trapezoidale de umplutură de pe maluri pe sectorul regularizat este de 2,5 m în partea superioară, cu taluz de 1:1 spre albie şi de 2:3 spre exterior.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: suprafeţele de teren afectate de lucrările de extindere reţelea electrice, la finalizarea lucrărilor, la starea iniţială;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pet imp de zi;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **g)** *riscurile pentru sănătatea umană*: nu este cazul.

 **Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 43/09.10.2018 eliberat de Primăria Comunei Șerbăuți, terenul este domeniu public de interes local al Comunei Șerbăuți, având folosinţa actuală de drum comunal.

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- nu este cazul;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă:

* Autoritatea competentă pentru gospodărirea apelor, Sistemul de Gospodărire a Apelor Suceava a eliberat avizul de gospodărire a apelor nr. 17/15.03.2019, fără a solicita o evaluare a impactului asupra corpurilor de apă.

Condiții de realizare a proiectului impuse de avizul de gospodărire a apelor:

* execuţia lucrărilor în albiile cursurilor de apă se va realiza cu respectarea prevederilor Ordinului MMDD nr. 1163/2007 privind *\*Aprobarea unor măsuri pentru îmbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor\** ( se va lua în considerare inclusive materialele de construcţie utilizate);
* se va întreține permanent secțiunea de scurgere a apei în zona podețului( sub podeț, amonte și aval de podeț);
* conform art. 33, aliniatul 6.1 din Legea apelor nr. 107/1996 cu modificările și completările ulterioare, beneficiarii lucrărilor inginerești de artă( poduri), sunt obligați să asigure permanent secțiunea optimă de scurgere a apelor, pe cheltuială proprie, în limita a două lungimi de pod în albia majoră în amonte și în limita unei lungimi de pod în albia minoră aval;
* beneficiarul avizului este obligat ca pe întreaga perioadă de execuție a lucrărilor să asigure în albie scurgerea normal a apelor. Lucrările în albie se vor executa în perioadele apelor mici.
* după terminarea lucrărilor se vor îndepărta din albie resturile de materiale pentru a nu stânjeni scurgerea normal a apelor;

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 43/09.10.2018 eliberat de Primăria Comunei Șerbăuți;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu****Avize, Acorduri, Autorizaţii,Adina HOBJILĂ** | **Şef Serviciu****Calitatea Factorilor de Mediu,Anca IONCE** |
| **Întocmit,cons. Doru COJOCARU** |  |